# Manual del Iagno

## Introducció

### Què és el Iagno?

El Iagno és una versió per ordinador del joc Reversi, més popularment conegut com a Othello. El Iagno és un joc d'estratègia per a dos jugadores semblant al Go. El tauler és de 8 per 8 fitxes que són negres per una cara i blanques per l'altra. L'objectiu del Iagno és girar el màxim de fitxes de l'adversari al vostre color sense que l'adversari giri les vostres. S'aconsegueix bloquejant les fitxes de l'adversari entre dues fitxes del vostre color.

El Iagno també admet la funció multijugador amb dos jugadors humans en mode cadira-calenta o en xarxa.

Per a executar el Iagno, seleccioneu Iagno en el submenú Jocs del Menú principal o introduïu `iagno` en la línia d'ordres.

### Per què l'Othello s'anomena Iagno?

Possiblement us pregunteu perquè aquest joc s'anomena Iagno enlloc d'Othello o fins i tot gnothello. La resposta és complicada i inclou coses com marques registrades, advocats i més coses. En lloc de deixar aquí la cosa, us explicarem una mentida llarga i complicada sobre l'origen del nom Iagno.

Una nit de tempesta, d'aquestes típiques a Anglaterra, un programador solitari estava assegut davant de la pantalla de l'ordinador. L'Ian havia acabat la seva obra mestra en jocs. Era un joc interactiu de l'Othello i va decidir anomenar-lo gnothello, ja que el joc estava escrit utilitzant el GNOME.

Més tard van aparèixer els seus amic i com fan tots els programadors els hi va ensenyar la seva obra mestra. Se li van riure a la cara i li van dir que era un joc pèssim i un intent patètic de ser un autèntic hacker. Després de fer-los fora, l'Ian va decidir canviar el nom del programa a Iago

En Iago és l'enemic d'Otel·lo en l'obra Otel·lo de William Shakespeare.

degut a la maldat que s'havia manifestat pel seu joc. Tot i això encara no sonava bé. En Ian va pensar que tots els programes del GNOME contenen una part del GNOME. Després de molt pensar va decidir el nom que s'ha mantingut, Iagno .

## Jugar al Iagno

El tauler comença amb quatre fitxes organitzades en un quadrat enmig del tauler. Les fitxes de cada cantonada tenen el mateix color, com es mostra a start-shot.

### Posició inicial

Captura de pantalla de la posició inicial.

Les negres mouen primer i situen una fitxa en el tauler de manera que atrapi una fitxa blanca entre dues fitxes negres. Quan les negres situen una fitxa al tauler, totes les fitxes blanques entre la fitxa negra acabada de posar i les altres fitxes negres, en horitzontal, vertical o diagonal, es giraran i es convertiran en negres, com es mostra a first-shot.

### Primer moviment

Captura de pantalla del primer moviment.

Quan hi ha una fitxa atrapada entre dues fitxes, del mateix color en la mateixa fila, el jugador captura fitxes fins que es troben un altra fitxa del mateix color del jugador, com es mostra a block-shot. El jugador només pot agafar fitxes com a resultat directa de posar la fitxa al tauler. Un cop situada la fitxa al tauler, el jugador no la pot treure i situar-la a un altre lloc. Un jugador perd el seu torn si no pot moure. La partida finalitza quan cap dels jugadors pot moure.

### Les blanques no poden capturar la fitxa negra al centre de la columna mitja perquè hi ha fitxes blanques bloquejant el final d'aquesta columna. Si fos el torn de les negres, les negres podrien situar una fitxa a la part superior de la columna però només giraria la primera de les dues fitxes blanques.

Captura de pantalla de la negra bloquejant.

## Paràmetres del joc

### Color i dificultat del jugador

Quan inicieu el Iagno el jugador humà juga amb les negres i l'ordinador juga amb les blanques amb el primer nivell de dificultat. Si utilitzeu la pestanya Partida en el diàleg de Preferències podeu establir el tipus de jugador per a cada color. Evidentment el jugador humà sou vostè, el nivell 1 és el jugador ordinador més fàcil i el nivell tres el més difícil. Podeu establir els dos jugadors com a humà per a jugar contra un amic o establir els dos jugadors a ordinador per a veure l'ordinador jugar contra ell mateix.

### Opció de moviments ràpids

Aquesta opció està en el menú Paràmetres. Aneu al submenú Preferències en la pestanya Partida, on inicialment està inhabilitada. En habilitar aquesta opció fareu que el jugador ordinador situï les seves fitxes més ràpidament.

#### Nota:

Habilitar aquesta opció no força al jugador ordinador a moure ni tampoc redueix el nivell de dificultat.

### Habilita/Inhabilita el so

L'última opció de la pestanya Partida en el diàleg de Preferències us permet habilitar o inhabilitar tots els sons quan jugueu al Iagno.

#### El menú de preferències amb la pestanya Partida realçada.

Captura de pantalla dels paràmetres de partida.

## Aparença

Totes les opcions d'animació estan al menú Paràmetres Preferències amb la pestanya Aparença realçada.

### Animació

Aquesta opció controla la quantitat d'animació quan és gira una fitxa, utilitzant els botons d'opció. Si seleccioneu l'opció Cap fareu que les fitxes canviïn de color instantàniament. Seleccionant l'opció Parcial fareu que les fitxes canviïn de color lentament. Seleccionant l'opció Complet fareu que les fitxes canviïn de color lentament i suaument.

### Gira les fitxes esglaonadament

Aquesta opció fa que les fitxes capturades en una fila, columna o diagonal girin una després de l'altra, com un dòmino, enlloc de girar totes a la vegada. No té cap efecte en la partida, però és un efecte divertit.

### Mostra la quadrícula

Aquesta opció mostrarà una quadrícula sobre la superfície del joc. És útil visualitzar la quadrícula perquè mostra al jugador on té situada exactament cada peça.

#### Consell:

Aquesta opció hauria d'estar habilitada per als jugadors principiants per a veure més clarament la partida.

### Gira els resultats finals

Aquesta opció mou al final de la partida totes les fitxes negres a la part superior del tauler i totes les fitxes blanques a la part inferior del tauler. Aquesta opció us permet veure visualment el resultat de la partida.

#### Nota:

Aquesta opció no afecta de cap manera el resultat de la partida.

### Joc de fitxes

Aquesta opció us permet seleccionar el tipus de tauler i les fitxes que es visualitzaran. Si voleu crear el vostre joc de fitxes, utilitzeu el joc de fitxes clàssic com a plantilla i canvieu la textura i els colors per als diferents efectes. Quan creeu un joc de fitxes nou que funcioni amb el Iagno envieu-lo a en Ian Peters itp@gnu.org i ell l'inclourà en la distribució següent.

#### Important:

Hi ha dos jocs de fitxes que semblen iguals però tenen animacions diferents -- woodtrim i classic.

#### El menú de preferències amb la pestanya aparença realçada.

Captura de pantalla dels paràmetres d'animació.

## Jocs en xarxa

El Iagno admet partides en xarxa multijugador, proporcionat per GGZ Gaming Zone. En connectar a un servidor de Iagno d'Internet, podeu desafiar altres jugadors en partides multijugador. Per a obtenir notícies, actualitzacions i una llista de servidors on connectar-vos, vegeu el lloc web del gnome-games.

Per a iniciar la partida multijugador del Iagno, seleccioneu Partida Joc en xarxa en el menú del Iagno.

### Connectar a un servidor de xarxa Iagno

El diàleg de connexió del Iagno es mostra quan s'inicia una partida en xarxa nova. Aquest diàleg us permet seleccionar un servidor on connectar-vos, i especificar el nom d'usuari que tindreu en connectar-vos-hi.

És possible connectar-vos a un servidor amb un compte de convidat o un compte registrat normal. Els comptes de convidats us permeten entrar anònimament, mentre que si entreu amb un compte normal us permet reservar el nom d'usuari que està protegit per la contrasenya que seleccioneu.

Hauríeu de seleccionar l'opció Entrada com a convidat si voleu un compte de convidat anònim. Si voleu crear un compte d'entrada nou, seleccioneu l'opció Entrada per primera vegada, amb el nom d'usuari, contrasenya i correu electrònic que vulgueu. Si ja heu creat un compte, us podeu connectar si seleccioneu l'opció Entrada normal i introduïu el nom d'usuari i la contrasenya que heu triat.

Per a connectar-vos a un servidor, feu clic en el botó Connecta.

#### El diàleg de connexió a la xarxa del Iagno.

El diàleg de connexió a la xarxa del Iagno.

### Entrada a una sala de joc

Quan us hàgiu connectat a un servidor, podeu seleccionar a quina sala de joc voleu entrar. Per a jugar una partida multijugador del Iagno, seleccioneu la sala del Iagno. Si voleu ser l'amfitrió d'una partida, feu clic en el botó Llança. Creareu un tauler nou on els altres jugadors poden jugar contra vos. Si hi ha altres partides iniciades, podeu fer doble clic en un tauler de partida existent per a entrar-hi. La llista de taulers de partides a la dreta mostra el número de seients disponibles, que significa el número de jugadors que poden entrar al tauler de partida.

#### Aquest diàleg de xarxa del Iagno us permet entrar a una sala de joc per a cercar altres jugadors.

Aquest diàleg de xarxa del Iagno us permet entrar a una sala de joc per a cercar altres jugadors.

Quan creeu un tauler nou per a partides del Iagno, es mostrarà un diàleg de preferències que us permet personalitzar la partida, com ara establir el número mínim de jugadors per a la partida. Quan el número total de seients s'hagin ocupat, no es permetrà entrar a més jugadors en aquest tauler de partida.

És possible fer un xat amb altres jugadors en els jocs en xarxa. Demaneu consell o ajuda mentre jugueu les partides, però sigueu educat amb els altres jugadors.

### Espera que els altres jugadors entrin a la partida

Quan hàgiu entrat a un tauler de joc, heu d'esperar fins que hagin entrat suficients jugadors al tauler. L'element de menú Llista de jugadors us permet veure una llista de jugadors que han entrat a la partida. La partida començarà de seguida que s'hagi aconseguit el número total de jugadors.

### Jugar partides multijugador en el Iagno

Les partides multijugador en el Iagno tenen més o menys les mateixes regles que una partida normal del Iagno, excepte que esteu jugant contra jugadors humans. Això significa que possiblement altres estratègies siguin millors que les utilitzades contra jugadors d'intel·ligència artificial.

Quan un jugador hagi guanyat, la partida finalitza i podeu tornar a la pantalla inicial de joc en xarxa. Llavors podeu jugar una altra partida addictiva multijugador del Iagno.

## Errors i limitacions conegudes

- És fàcil guanyar el jugador ordinador del Iango.

## Autors

L'Ian Peters (itp@gnu.org) ha escrit el Iagno. L'Eric Baudais (baudais@okstate.edu) ha escrit aquest manual. Per a informar d'un error o fer algun suggeriment d'aquesta aplicació o aquest manual, seguiu les indicacions d'aquest document.

## Llicència

Aquest programa és programari lliure; podeu redistribuir-lo i/o modificar-lo sota els termes de la Llicència pública general de GNU tal com publica la Free Software Foundation; tant en la versió 2 de la llicència, o (a la vostra opció) una versió posterior.

Aquest programa es distribueix amb l'esperança de que sigui útil, però SENSE CAP GARANTIA; fins i tot sense la garantia implícita de COMERCIALITZACIÓ o ADEQUACIÓ A UN ÚS CONCRET. Per a més detalls vegeu la Llicència pública general de GNU.

S'inclou una còpia de la Llicència pública general de GNU en l'apèndix de la Guia d'usuaris del GNOME. També podeu obtenir una copia de la Llicència pública general de GNU de la Free Software Foundation visitant el seu lloc web o escrivint a

     Free Software Foundation, Inc. 59 Temple Place - Suite 330 Boston, MA02111-1307USA