# Iagnoren eskuliburua

## Sarrera

### Zer da Iagno?

Reversi jokoaren (Othello izenez ere ezaguna) ordenagailurako bertsioa da Iagno. Iagno bi jokalariko estrategia-jokoa da, Go-ren antzekoa. Taula 8 bider 8koa da. Alde batean fitxa beltzak jartzen dira, eta bestean zuriak. Iagnoren helburua da aurkariaren fitxa gehien iraultzea eta zure koloreko bihurtzea, eta aurkariak zure fitxa gutxien iraultzea. Horretarako, aurkariaren fitxak zure koloreko bi fitxen artean harrapatu behar dituzu.

Iagno-k jokalari askorentzako aukera eskaintzen du: bi jokalarik jolastu dezakete, bai ordenagailu berean, bai sare moduan.

Iagno abiarazteko, hautatu Menu nagusian Jokoak azpimenuko Iagno edo idatzi `iagno` komando-lerroan.

### Othello-ri zergatik deitzen zaio Iagno?

Zure buruari galdetuko diozu zergatik deitzen zaion joko honi Iagno, Othello edo gnothello deitu beharrean. Erantzuna ez da erraza, eta, gainera, markak, abokatuak eta halakoak sartzen dira tartean. Kontu hori hor utzi beharrean, Iagno izenari buruzko gezur luze eta korapilatsu bat kontatuko dizuet.

Gau ekaiztsu batean, Ingalaterran hain ohiko diren horietako batean, programatzaile bakarti bat ordenagailuaren aurrean eserita zegoen. Ian-ek jokoei buruzko maisulan bat bukatu zuen. Othello-ren tankerako joko interaktibo bat zen, eta, izenarekin hitz-jokoa eginez, gnothello deitzea erabaki zuen, jokoa GNOME erabiliz sortu baitzuen.

Lagunak etorri zitzaizkionean, programatzaile guztiek egin ohi duten moduan, bere maisulana erakutsi zien. Denek egin zioten barre aurpegira, eta esan zioten joko horrek ez zuela ezertarako balio eta ahalegin tamalgarria egin zuela benetako hackerra izateko. Lagunak pikutara bidali ondoren, programari Iano

William Shakespeare-ren Othello laneko pertsonaia gaiztoa da Iago.

izena ematea erabaki zuen, bere jokoak ekarri zion zorigaitzaren omenez. Baina, hala ere, izenak ez zuen ondo ematen. GNOMEren programa guztiek dute GNOME izenaren zati bat, pentsatu zuen Ian-ek. Asko pentsatu ondoren, orain hain gogoko dugun izena jartzea erabaki zuen, Iagno.

## Iagno-n jokatzea

Jokoaren hasieran, taularen erdiko koadroan lau fitxa agertzen dira. Izkina bakoitzeko fitxek kolore bera dute, start-shoten erakusten den moduan.

### Hasierako kokapena

Hasierako kokapenaren pantaila-argazkia.

Beltzak hasten dira fitxa bat taulan jarriz; fitxa zuriak bi fitxa beltzen artean harrapatzen saiatu behar dira. Fitxa beltz bat taulan jarri eta fitxa horren eta beste fitxa beltz baten artean horizontalki, bertikalki edo diagonalki lerro berean fitxa zuriak daudenean, fitxa zuri horiek irauli eta beltz bihurtzen dira, first-shoten erakusten den moduan.

### Lehenengo mugimendua

Lehenengo mugimenduaren pantaila-argazkia.

Fitxa bat kolore bereko eta lerro bereko bi fitxen artean harrapatuta dagoenean, jokalariak fitxak bereganatzen ditu aurkariaren koloreko fitxa batekin aurkitzen den arte, block-shoten erakusten den bezala. Jokalariak taulan fitxa bat jartzearen ondorio zuzena diren fitxak soilik beregana ditzake. Behin fitxa bat taulan jarri denean, ezin da ez hortik kendu ez beste nonbait kokatu. Jokalari batek ezin badu mugimendurik egin, bere txanda galtzen du. Bi jokalarietako batek mugimendurik egin ezin dezakeenean amaitzen da jokoa.

### Zuriak ezin ditu erdiko zutabearen erdian dauden fitxa beltzak harrapatu, fitxa zuriak zutabearen muturrak blokeatzen ari baitira. Beltzen txanda izango balitz, fitxa beltz bat jar lezake zutabearen goialdean baina bi fitxa zurietako lehenengoa soilik irauliko luke.

Blokeatutako fitxa beltz baten pantaila-argazkia.

## Jokoaren ezarpenak

### Jokalariaren kolorea eta zailtasuna

Iagno abiarazten duzunean, giza jokalariak fitxa beltzekin jolasten du eta ordenagailu-jokalariak zuriekin, eta lehenengo zailtasun-mailan hasten dira. Hobespenak elkarrizketa-koadroko Jokoa fitxa erabilita, kolore bakoitzerako jokalari mota bat zehaztu dezakezu. Giza jokalaria zu zara, noski; lehenengo maila da ordenagailu-jokalaririk errazena, eta hirugarrena, mailarik zailena. Bi giza jokalari jar ditzakezu, lagun baten aurka jolasteko; edo bi ordenagailu-jokalari, ordenagailuak nola jolasten duen ikusteko.

### 'Mugimendu azkarrak' aukera

Aukera Ezarpenak menuan dago. Joan Jokoa fitxako Hobespenak azpimenura eta desaktibatuta egongo da. Aukera hau aktibatzen duzunean, ordenagailu-jokalariak azkarrago jarriko ditu bere fitxak.

#### Oharra:

Aukera hau gaituta egoteak ez du ordenagailu-jokalaria fitxa mugitzera behartzen, eta ez du zailtasun-maila jaisten.

### Gaitu/desgaitu soinua

Hobespenak elkarrizketa-koadroko Jokoa fitxan dagoen azken aukerak Iagnon jolastean soinu guztia gaitzea edo desgaitzea uzten dizu.

#### Jokoa fitxa nabarmenduta duen Hobespenak menua.

Jokoaren ezarpenen pantaila-argazkia.

## Itxura

Animazio-aukera guztiak Ezarpenak Hobespenak menuan daude eta Itxura fitxa nabarmenduta dago.

### Animazioa

Aukera horrek fitxa bat iraultzen denean agertzen den animazioa kontrolatzen du. Bat ere ez hautatzen baduzu, fitxak bat-batean aldatuko dira kolorez. Partziala aukera hautatzen baduzu, animazioak poliki irauliko ditu fitxak. Osoa aukera hautatzen baduzu, animazioak poliki eta leunki irauliko ditu fitxak.

### Banan-banan irauli

Aukera horrek banaka iraultzen ditu lerro, zutabe edo diagonal berean bereganatutako fitxak, dominoak bezala, eta ez denak batera. Ez du inolako eraginik jolasean baina itxura bikaina du.

### Erakutsi sareta

Aukera honek sareta bistaratuko du joko-taularen gainean. Sareta bistaratzea erabilgarria da jokalariari zehazki erakusten baitio non ari den fitxa bakoitza kokatzen.

#### Iradokizuna:

Aukera honek gaituta egon beharko luke jokalari hasiberrientzat, jokoa argiago ikusteko.

### Erakutsi azken emaitzak

Aukera honek taularen goialdera mugitzen ditu fitxa beltz guztiak jokoaren amaieran, eta fitxa zuri guztiak, taularen behealdera. Horrek jokoaren emaitzak ikusteko aukera ematen dizu.

#### Oharra:

Aukera honek ez dio jokoaren emaitzari inola ere eragiten.

### Fitxa-jokoa

Aukera honek bistaratuko diren taula mota eta fitxa motak aukeratzen uzten dizu. Zure fitxa mota sortu nahi baduzu, erabili fitxa klasikoa txantiloi moduan eta aldatu egitura eta koloreak hainbat efektu lortzeko. Iagno-n jolasteko fitxa mota berri bat sortzen duzunean, bidal iezaiozu Ian Peters-i itp@gnu.org eta hurrengo banaketarekin batera argitaratuko du.

#### Garrantzitsua:

Antzeko itxura duten hiru fitxa mota daude, baina animazio desberdina dute: -- woodtrim eta classic.

#### Itxura fitxa nabarmendua duen Hobespenak menua.

Animazioaren ezarpenen pantaila-argazkia.

## Sareko partidak

Iagno-k jokalari askorentzako partidak onartzen ditu, GGZ Gaming Zoneren eskutik. Interneteko Iagno jokoaren zerbitzari batera konektatuz gero, erronka jo diezaiekezu beste jokalari batzuei jokalari askorentzako partidetan. Albisteak, eguneratzeak eta konekta zaitezkeen zerbitzarien zerrendak jasotzeko, ikus gnome jokoen web-orria.

Jokalari askorentzako jokoa abiarazteko, hautatu Jokoa Sareko partida.

### Iagno-ren sareko zerbitzari batera konektatzea

Iagno jokora konektatzeko elkarrizketa-koadroa sareko partida berri bat abiarazten denean agertzen da. Konektatu nahi duzun zerbitzaria hautatzeko aukera ematen dizu elkarrizketa-koadro honek, bai eta zerbitzari horretara konektatuta zauden bitartean izango duzun erabiltzaile-izena hautatzeko aukera ere.

Gonbidatu moduan edo erregistratutako kontu normal batekin konekta zaitezke zerbitzarira. Gonbidatu moduan konektatzeak anonimoki sartzeko aukera ematen dizu; kontu normal batek, aldiz, zure erabiltzaile-izena gordetzeko aukera ematen dizu, eta aukeratzen duzun pasahitzarekin babesten du.

Saioa gonbidatu gisa hasi aukera hautatu beharko duzu, gonbidatu-kontu anonimo bat nahi baduzu. Kontu berri bat sortu nahi baduzu, hautatu Lehenengoz saioa hasi aukera, nahi duzun erabiltzaile-izena, pasahitza eta helbide elektronikoa erabiliz. Zure kontua sortua duzunean, Saio-hasiera normala aukera hautatuz konekta zaitezke, eta, jarraian, aukeratu dituzun erabiltzaile-izena eta pasahitza sartu beharko dituzu.

Zerbitzari batera konektatzeko, egin klik Konektatu botoian.

#### Iagno-ren sare-konexioaren elkarrizketa-koadroa.

Iagno-ren sare-konexioaren elkarrizketa-koadroa.

### Joko-gela batean sartzea

Zerbitzari batera ongi konektatu zarenean, zein joko-gelatan sartu nahi duzun aukeratu dezakezu. Iagno-ren partida bat jokalari askorekin jolasteko, hautatu Iagno gela. Zuk zeuk partida bat aurkeztu nahi baduzu, egin klik Abiarazi botoian. Horrek taula berri bat sortzen du eta gainerako jokalariek zure aurkako partidan parte har dezakete. Jada abiarazitako partidarik baldin badago, taulan bi aldiz klik egin dezakezu partidara sartzeko. Eskuinaldean dagoen partida-zerrendak erabilgarri dagoen eserleku kopurua erakusten dizu, hau da, jokoaren taulara sar daitezkeen jokalarien kopurua.

#### Iagno-ren sareko elkarrizketa-koadroak aukera ematen dizu joko-gela batean sartu eta beste jokalari batzuk bilatzeko.

Iagno-ren sareko elkarrizketa-koadroak aukera ematen dizu joko-gela batean sartu eta beste jokalari batzuk bilatzeko.

Iagno-ren taula berri bat sortzerakoan, hobespenen elkarrizketa-koadroa bistaratzen da eta partida pertsonalizatzeko aukera emango dizu, partida joka dezakeen gutxieneko jokalari kopurua, esaterako. Eserleku kopuru osoa hartuta dagoenean, partida horretan ezin da jokalari gehiago sartu.

Sareko partidetan aukera dago gainerako jokalariekin berriketan egiteko. Eskatu jokoaren inguruko aholkuak edo laguntza, baina mesedez izan zaitez adeitsua gainerako jokalariekin.

### Beste jokalariak partidan sartu zain

Partidan sartu zarenean, jokalari nahikoa elkartu arte itxoin beharko duzu. Jokalarien zerrenda menu-elementuak partidara sartu diren jokalarien zerrenda ikusteko aukera ematen dizu. Partidako jokalari kopuru osoa lortzen denean hasiko da partida.

### Iagno partida bat jokalari askorekin jolastea

Iagno-n jokalari askorekin jolastean, Iagno arruntean dauden antzeko arauak ezartzen dira, giza aurkarien aurka jolasten ari zarenean izan ezik. Horren arabera, estrategiek AA jokalarien aurka jolastean baino hobeak izan behar dute.

Jokalari batek irabazten duenean, partida amaitu egiten da, eta hasierako sareko jokoen pantailara itzul zaitezke. Beste partida bat ere jolastu dezakezu hainbeste mendekotasun sortzen duen jokalari askorentzako Iagno-n.

## Ezagutzen diren akatsak eta mugak

- Iagno-ren ordenagailu-jokalariari irabaztea erraza da.

## Egileak

Iagno Ian Peters-ek (itp@gnu.org) idatzi zuen. Eskuliburu hau Eric Baudais-ek (baudais@okstate.edu) idatzi zuen. Aplikazio honi buruzko akatsen berri emateko edo oharrak bidaltzeko, dokumentuan aurkituko dituzu argibideak.

## Lizentzia

Programa hau software librea da; birbana eta/edo alda dezakezu Free Software Foundation-ek argitaratutako GNU Lizentzia Publiko Orokorraren 2. bertsioan, edo (nahiago baduzu) bertsio berriago batean, jasotako baldintzak betez gero.

Programa hau erabilgarria izango delakoan banatzen da, baina INOLAKO BERMERIK GABE; era berean, ez da bermatzen beraren EGOKITASUNA MERKATURATZEKO edo HELBURU PARTIKULARRETARAKO ERABILTZEKO. Argibide gehiago nahi izanez gero, ikus GNU Lizentzia Publiko Orokorra.

GNU Lizentzia Publiko Orokorraren kopia GNOMEren erabiltzailearen gidaren eranskinean daukazu. GNU Dokumentazio Librearen Lizentziaren kopia bat lor dezakezu Free Software Foundation-en bidez. Bisitatu haien webgunea, edo idatzi hona:

     Free Software Foundation, Inc. 59 Temple Place - 330. Suitea Boston, MA02111-1307AEB