# Uputstvo za Pet ili više

## Uvod

Pet ili više je Gnomova verzija nekad popularne igre za Windows zvane Color Lines. Cilj igre je poravnjavati, što je češće moguće, pet ili više objekata iste boje i oblika. Poravnati objekti time nestaju. Igra se igra dok god ima raspoloživih poteza da biste bili broj 1 na listi najboljih rezultata.

Da biste pokrenuli Pet ili više, odaberite Igre Pet ili više iz Glavnog menija, ili otkucajte `glines` u komandnoj liniji.

Pet ili više je uključena u `gnome-games` paket, koji je deo Gnomovog radnog okruženja. Ovaj dokument je napisan za izdanje 2.8 programa Pet ili više.

## Igranje Pet ili više

Igranje igre Pet ili više je lako. Na početku imate pet slučajno postavljenih objekata na tabli. U svakom krugu, dozvoljeno vam je da pomerite jedan objekat. Možete ga pomeriti bilo gde na tabli, ali morate da imate slobodan put do mesta na koje želite da ga pomerite. Posle toga, računar ubacuje još objekata na slučajne pozicije (tačan broj novih objekata zavisi od veličine table). U gornjem levom uglu prozora igre možete videti objekte koji će naredni biti ubačeni. Ako uspete da poravnate pet objekata iste boje i oblika, oni nestaju, a vama se daje šansa za dodatni potez pre nego što se objekti ponovo ubace.

### Osnovno korišćenje

Pokretanjem igre Pet ili više se prikazuje tabla za igru i nova igra počinje. mainwindow-fig prikazuje kako to izgleda.

#### Glavni prozor kada pokrenete igru.

Kako igra napreduje, tabla se sve više i više puni (osim ako niste baš dobri...) i postaje sve teže i teže da poravnjate objekate. Kada se tabla napuni do kraja, igra je gotova.

#### Igra je gotova!

### Igranje igre

Igra Pet ili više započinje sa nekoliko slučajnih objekata na tabli.

Da biste odigrali potez, kliknite na neki od objekata. Kada izaberete objekat, on počinje da se okreće (ili krene da radi nešto drugo u zavisnosti od teme, ali hajde da ne nagađamo...). Nakon toga možete izabrati odredište klikom na prazan kvadrat. Ako je putanja do odredišta čista, odabrani objekat putuje do njega. Ako je odredište zauzeto nekim drugim objektom, nema pomeranja i umesto prvog se odabira taj drugi objekat. Ako putanja do odredišta nije čista (ne možete preskakati druge objekte kao da su prepreke!), program ispisuje upozorenje u traci stanja (na dnu prozora), a prvobitni objekat ostaje izabran.

Kad objekti nestanu, dobijate poene. Broj poena koje dobijate zavisi od broja objekata koje ste uspeli da poravnate (glines-table1). Vaš rezultat je prikazan u gornjem desnom uglu prozora.

### Poeni u Pet ili više

Broj objekata | Dobijenih poena
5 | 10
6 | 12
7 | 18
8 | 28
9 | 42
10 | 82
11 | 108
12 | 138
13 | 172
14 | 210

#### Korišćenje tastature

Umesto miša, možete da koristite tastaturu za igranje Pet ili više. Da biste koristili tastaturu, pritisnite bilo koji taster sa strelicom i pokazivač će se pojaviti oko centra table. Tasteri sa strelicama će pomerati pokazivač, a kada je pokazivač iznad nekog objekta, iskoristite taster Space da ga označite. Onda pomerite pokazivač do odredišta i ponovo pritisnite taster Space da pomerite objekat.

Ako počnete opet da koristite miša, pokazivač će nestati. Ako ponovo pritisnete neki taster sa strelicama, opet će biti prikazan.

## Prilagođavanje igre

Možete podesiti Pet ili više preko stavke Opcije iz menija Podešavanja. Prikazaće se sledeći prozorčić:

### Postavke

Možete odabrati drugačije stilove objekata i boje pozadine u odeljku Teme. Ako primetite da vam je teško da raspoznajete boje, probajte temu sa oblicima.

Odeljak Veličina table vam dozvoljava da odaberete željenu veličinu table. Svaka od veličina ima drugačiji naglasak: velike table vam daju više prostora za pomeranje, ali i više objekata dolazi u svakom krugu. table-sizes prikazuje parametre za sve veličine tabli.

## Poeni u Pet ili više

Veličina | Širina | Visina | Broj različitih tipova | Objekata po krugu
Malo | 7 | 7 | 5 | 3
Srednje | 9 | 9 | 7 | 3
Veliko | 20 | 15 | 7 | 7

Možete ubrzati pomeranja objekata opcijom „Koristi brze poteze“ u odeljku Osnovno iz postavki.

Svaka promena koju načinite se odmah primenjuje i pamti za sledeći put kada pokrenete Pet ili više.

## Kako da napravite nove teme

Svaka tema se sastoji od jedne PNG slike. Ova slika sadrži niz od sedam redova, koji odgovaraju različitim objektima/oblicima, i četiri kolone, gde je svaka po jedan kadar kod animacije objekta. Konkretna veličina slike nije bitna jer će biti smanjena i proširena po potrebi, ali unutrašnje slike moraju da formiraju mrežu četiri sa sedam da bi se postigao pravilan efekat. Zapamtite da je kod korišćenja SVG formata veličina slika jednaka veličini strane. Ako vam mreža ne popunjava celu stranu, probajte da smanjite veličinu strane. Iskoristite postojeće teme kao vodič.

## Autori

Pet ili više su napisali Róbert Szókovács (szo@appaloosacorp.hu) i Szabolcs Bán (shooby@gnome.hu). Ovo uputstvo je napisao Emese Kovács (emese@gnome.hu). Da biste prijavili greške ili dali predlog u vezi ovog programa ili njegovog uputstva, pratite smernice iz dokumenta.

## Licenca

Ovaj program je slobodan softver; možete ga raspodeljivati i/ili ga menjati pod uslovima GNU Opšte Javne Licence (GNU GPL) kako je objavljuje Zadužbina za Slobodni Softver (FSF); bilo verzije 2 te Licence, bilo (po vašem nahođenju) bilo koje novije verzije.

Ovaj program se raspodeljuje u nadi da će biti od koristi, ali BEZ IKAKVIH GARANCIJA; čak i bez podrazumevane garancije KORISNOSTI ili PRILAGOĐENOSTI ODREĐENOJ NAMENI. Vidite GNU Opštu Javnu Licencu za više detalja.

Primerak GNU Opšte Javne Licence je uključen u dodatku Gnomovog korisničkog vodiča. Takođe možete nabaviti primerak GNU Opšte Javne Licence od Zadužbine za Slobodni Softver odlazeći na njihovu veb adresu ili pišući na

     Free Software Foundation, Inc. 59 Temple Place - Suite 330 Boston, MA02111-1307USA