# Упутство за Пет или више

## Увод

Пет или више је Гномова верзија некад популарне игре за Windows зване Color Lines. Циљ игре је поравњавати, што је чешће могуће, пет или више објеката исте боје и облика. Поравнати објекти тиме нестају. Игра се игра док год има расположивих потеза да бисте били број 1 на листи најбољих резултата.

Да бисте покренули Пет или више, одаберите Игре Пет или више из Главног менија, или откуцајте `glines` у командној линији.

Пет или више је укључена у `gnome-games` пакет, који је део Гномовог радног окружења. Овај документ је написан за издање 2.8 програма Пет или више.

## Играње Пет или више

Играње игре Пет или више је лако. На почетку имате пет случајно постављених објеката на табли. У сваком кругу, дозвољено вам је да померите један објекат. Можете га померити било где на табли, али морате да имате слободан пут до места на које желите да га померите. После тога, рачунар убацује још објеката на случајне позиције (тачан број нових објеката зависи од величине табле). У горњем левом углу прозора игре можете видети објекте који ће наредни бити убачени. Ако успете да поравнате пет објеката исте боје и облика, они нестају, а вама се даје шанса за додатни потез пре него што се објекти поново убаце.

### Основно коришћење

Покретањем игре Пет или више се приказује табла за игру и нова игра почиње. mainwindow-fig приказује како то изгледа.

#### Главни прозор када покренете игру.

Како игра напредује, табла се све више и више пуни (осим ако нисте баш добри...) и постаје све теже и теже да поравњате објекате. Када се табла напуни до краја, игра је готова.

#### Игра је готова!

### Играње игре

Игра Пет или више започиње са неколико случајних објеката на табли.

Да бисте одиграли потез, кликните на неки од објеката. Када изаберете објекат, он почиње да се окреће (или крене да ради нешто друго у зависности од теме, али хајде да не нагађамо...). Након тога можете изабрати одредиште кликом на празан квадрат. Ако је путања до одредишта чиста, одабрани објекат путује до њега. Ако је одредиште заузето неким другим објектом, нема померања и уместо првог се одабира тај други објекат. Ако путања до одредишта није чиста (не можете прескакати друге објекте као да су препреке!), програм исписује упозорење у траци стања (на дну прозора), а првобитни објекат остаје изабран.

Кад објекти нестану, добијате поене. Број поена које добијате зависи од броја објеката које сте успели да поравнате (glines-table1). Ваш резултат је приказан у горњем десном углу прозора.

### Поени у Пет или више

Број објеката | Добијених поена
5 | 10
6 | 12
7 | 18
8 | 28
9 | 42
10 | 82
11 | 108
12 | 138
13 | 172
14 | 210

#### Коришћење тастатуре

Уместо миша, можете да користите тастатуру за играње Пет или више. Да бисте користили тастатуру, притисните било који тастер са стрелицом и показивач ће се појавити око центра табле. Тастери са стрелицама ће померати показивач, а када је показивач изнад неког објекта, искористите тастер Space да га означите. Онда померите показивач до одредишта и поново притисните тастер Space да померите објекат.

Ако почнете опет да користите миша, показивач ће нестати. Ако поново притиснете неки тастер са стрелицама, опет ће бити приказан.

## Прилагођавање игре

Можете подесити Пет или више преко ставке Опције из менија Подешавања. Приказаће се следећи прозорчић:

### Поставке

Можете одабрати другачије стилове објеката и боје позадине у одељку Теме. Ако приметите да вам је тешко да распознајете боје, пробајте тему са облицима.

Одељак Величина табле вам дозвољава да одаберете жељену величину табле. Свака од величина има другачији нагласак: велике табле вам дају више простора за померање, али и више објеката долази у сваком кругу. table-sizes приказује параметре за све величине табли.

## Поени у Пет или више

Величина | Ширина | Висина | Број различитих типова | Објеката по кругу
Мало | 7 | 7 | 5 | 3
Средње | 9 | 9 | 7 | 3
Велико | 20 | 15 | 7 | 7

Можете убрзати померања објеката опцијом „Користи брзе потезе“ у одељку Основно из поставки.

Свака промена коју начините се одмах примењује и памти за следећи пут када покренете Пет или више.

## Како да направите нове теме

Свака тема се састоји од једне PNG слике. Ова слика садржи низ од седам редова, који одговарају различитим објектима/облицима, и четири колоне, где је свака по један кадар код анимације објекта. Конкретна величина слике није битна јер ће бити смањена и проширена по потреби, али унутрашње слике морају да формирају мрежу четири са седам да би се постигао правилан ефекат. Запамтите да је код коришћења SVG формата величина слика једнака величини стране. Ако вам мрежа не попуњава целу страну, пробајте да смањите величину стране. Искористите постојеће теме као водич.

## Аутори

Пет или више су написали Róbert Szókovács (szo@appaloosacorp.hu) и Szabolcs Bán (shooby@gnome.hu). Ово упутство је написао Emese Kovács (emese@gnome.hu). Да бисте пријавили грешке или дали предлог у вези овог програма или његовог упутства, пратите смернице из документа.

## Лиценца

Овај програм је слободан софтвер; можете га расподељивати и/или га мењати под условима ГНУ Опште Јавне Лиценце (GNU GPL) како је објављује Задужбина за Слободни Софтвер (FSF); било верзије 2 те Лиценце, било (по вашем нахођењу) било које новије верзије.

Овај програм се расподељује у нади да ће бити од користи, али БЕЗ ИКАКВИХ ГАРАНЦИЈА; чак и без подразумеване гаранције КОРИСНОСТИ или ПРИЛАГОЂЕНОСТИ ОДРЕЂЕНОЈ НАМЕНИ. Видите ГНУ Општу Јавну Лиценцу за више детаља.

Примерак ГНУ Опште Јавне Лиценце је укључен у додатку Гномовог корисничког водича. Такође можете набавити примерак ГНУ Опште Јавне Лиценце од Задужбине за Слободни Софтвер одлазећи на њихову веб адресу или пишући на

     Free Software Foundation, Inc. 59 Temple Place - Suite 330 Boston, MA02111-1307USA