# Εγχειρίδιο Πέντε ή περισσότερα

## Εισαγωγή

Το Πέντε ή περισσότερα, είναι η μεταφορά για το Gnome ενός από τα πιο γνωστά παιχνίδια στα Windows που ονομάζεται Χρωματιστές γραμμές. Ο σκοπός του παιχνιδιού είναι να γίνει τόσο συχνή στοίχιση όσο είναι δυνατό πέντε ή περισοτέρων αντικειμένων του ίδιου χρώματος και σχήματος προκαλώντας την εξαφανίσητους. Παίξτε όσο πιο πολύ μπορείτε και παρτε την πρώτη θέση στο βαθμολογικό πίνακα.

Για να εκκινήσετε το Πέντε ή περισσότερα, επιλέξτε Πέντε ή περισσότερα από το μενού Παιχνίδια του Κύριου μενού, ή να πληκτρολογήσετε `glines` στην γραμμή εντολών.

Το Πέντε ή περισσότερα συμπεριλαμβάνεται στο πακέτο `GNOME-games`, που είναι μέρος της επιφάνειας εργασίας GNOME. Αυτό το έγγραφο περιγράφει την έκδοση 2.8 του Πέντε ή περισσότερα.

## Παίζοντας το Πέντε ή περισσότερα

Το παίξιμο του Πέντε ή περισσότερα είναι εύκολο. Στην αρχή, θα δείτε πέντε αντικείμενα σε τυχαίες θέσεις στο ταμπλό. Σε κάθε γύρο, σας επιτρέπεται να μετακινήσετε ένα αντικείμενο. Μπορείτε να το μετακινήσετε οπουδήποτε στο ταμπλό αρκεί να υπάρχει ελεύθερη διαδρομή. Έπειτα, ο υπολογιστής εμφανίζει περισσότερα αντικείμενα σε τυχαίες θέσεις (το ακριβές νούμερο εξαρτάται από το μέγεθος του παιχνιδιού). Μπορείτε να δείτε τα επόμενα αντικείμενα που θα κατέβουν στην πάνω αριστερή γωνία του παραθύρου του παιχνιδιού. Αν καταφέρετε να ευθυγραμμίσετε πέντε αντικείμενα του ίδιου σχήματος και χρώματος, εξαφανίζονται και σας δίνεται μια επιπλέον κίνηση πριν εμφανιστούν περισσότερα αντικείμενα.

### Βασική χρήση

Με την εκκίνηση του Πέντε ή περισσότερα σας παρουσιάζεται το ταμπλό παιχνιδιού και ένα νέο παιχνίδι ξεκινά. Δείτε πώς μοιάζει στο mainwindow-fig.

#### Το κεντρικό παράθυρο όταν ξεκινάτε ένα νέο παιχνίδι.

Καθώς το παιχνίδι προχωράει, το ταμπλό γεμίζει όλο και περισσότερο (εκτός αν είστε πραγματικά καλός...) και η εξαφάνιση των αντικειμένων γίνεται όλο και πιο δύσκολη. Το παιχνίδι τελειώνει, μόλις το ταμπλό γεμίσει.

#### Τέλος παιχνιδιού!

### Παίζοντας το παιχνίδι

Ένα παιχνίδι του Πέντε ή περισσότερα ξεκινά με κάποια τυχαία αντικείμενα στο ταμπλό.

Για να κάνετε μια κίνηση, κάντε κλικ σε ένα από τα αντικείμενα. Όταν ένα αντικείμενο ενεργοποιείται αρχίζει να περιστρέφεται (ή να κάνει κάτι άλλο αναλόγως το θέμα, αλλά ας μην το υποθέσουμε...) . Τότε, μπορείτε να επιλέξετε τον προορισμό του κάνοντας κλικ σε ένα κενό τετράγωνο. Αν το τετράγωνο προορισμού είναι κατειλημμένο από ένα άλλο αντικείμενο δεν θα μετακινηθεί τίποτα και η επιλογή θα μεταφερθεί στο νέο αντικείμενο. Αν η διαδρομή δεν είναι κενή (δεν μπορείτε να μετακινήσετε τα αντικείμενα πάνω από εμπόδια) η εφαρμογή εμφανίζει μια προειδοποίηση στην γραμμή κατάστασης (τέλος του παραθύρου) και το αρχικό αντικείμενο παραμένει ενεργό.

Καθώς εξαφανίζονται αντικείμενα, παίρνετε πόντους. Οι πόντοι που παίρνετε εξαρτώνται από τον αριθμό των αντικειμένων που καταφέρατε να ευθυγραμμίσετε (δείτε glines-table1). Η βαθμολογία σας φαίνεται στην πάνω δεξιά γωνία του παραθύρου.

### Βαθμολογία στο Πέντε ή περισσότερα

Αριθμός των αντικειμένων | Βαθμολογία
5 | 10
6 | 12
7 | 18
8 | 28
9 | 42
10 | 82
11 | 108
12 | 138
13 | 172
14 | 210

#### Χρησιμοποιώντας το πληκτρολόγιο

Αντί να χρησιμοποιείτε το ποντίκι μπορείτε να χρησιμοποιείτε το πληκτρολόγιο για να παίξετε το Πέντε ή περισσότερα. Για να χρησιμοποιήσετε το πληκτρολόγιο, πατήστε ένα βέλος και ένας κέρσορας θα εμφανιστεί κοντά στο κέντρο του ταμπλό. Τα βέλη μετακινούν τον κέρσορα. Όταν ο κέρσορας είναι πάνω στο αντικείμενο που θέλετε να μετακινήσετε, χρησιμοποιήστε το κενό (spacebar) για να το επιλέξετε. Μετά μετακινήστε τον κέρσορα στον προορισμό του αντικειμένου και πατήστε το κενό ξανά για να μετακινήσετε το αντικείμενο.

Αν αρχίσετε να χρησιμοποιείτε το ποντίκι ξανά, ο κέρσορας θα εξαφανιστεί. Ο κέρσορας θα εμφανιστεί ξανά όταν ξανά-χρησιμοποιήσετε τα βέλη.

## Παραμετροποίηση του παιχνιδιού

Μπορείτε να ρυθμίσετε το Πέντε ή περισσότερα κάνοντας κλικ στο Προτιμήσεις στο μενού Ρυθμίσεις της εφαρμογής. Ο ακόλουθος διάλογος θα εμφανιστεί:

### Προτιμήσεις

Μπορείτε να επιλέξετε διάφορα πρότυπα αντικειμένων και χρώματα παρασκηνίου στην ενότητα Θέματα. Αν δυσκολεύεστε να διακρίνετε τα χρώματα, δοκιμάστε το θέμα shapes.

Η ενότητα Μέγεθος ταμπλό σας επιτρέπει να επιλέξετε το μέγεθος του ταμπλό. Κάθε μέγεθος έχει μια ελαφρώς διαφορετική ισορροπία: τα μεγαλύτερα μεγέθη σας δίνουν περισσότερο χώρο να κινηθείτε, αλλά σε κάθε γύρο έρχονται περισσότερα αντικείμενα. Οι παράμετροι για κάθε μέγεθος δίνονται στο table-sizes.

## Βαθμολογία στο Πέντε ή περισσότερα

μέγεθος | Πλάτος | Ύψος | Αριθμός ειδών | Αντικείμενα ανά γύρο
Μικρό | 7 | 7 | 5 | 3
Μεσαίο | 9 | 9 | 7 | 3
Μεγάλο | 20 | 15 | 7 | 7

Μπορείτε να επιταχύνετε την κίνηση των αντικειμένων ενεργοποιώντας την Χρήση γρήγορων κινήσεων στην ενότητα Γενικά των προτιμήσεων.

Όλες οι αλλαγές που πραγματοποιείτε εφαρμόζονται άμεσα και αποθηκεύονται για την επόμενη φορά που θα εκτελέσετε το Πέντε ή περισσότερα.

## Πώς να δημιουργήσετε νέα θέματα

Κάθε θέμα αποτελείται από ένα αρχείο εικόνας PNG. Αυτή η εικόνα αποτελείται από ένα πίνακα εφτά σειρών, που αντιστοιχούν στα διαφορετικά χρώματα/σχήματα αντικειμένων και από τέσσερις στήλες, καθεμία από τις οποίες είναι ένα πλαίσιο στη σχεδιοκίνηση του αντικειμένου. Το πραγματικό μέγεθος της εικόνας δεν είναι άσχετο, θα επανακλιμακωθεί, αλλά οι δευτερεύουσες εικόνες πρέπει να σχηματίσουν ένα πλέγμα τέσσερα επί επτά για να πάρουμε το σωστό αισθητικό φαινόμενο. Όταν χρησιμοποιείται το SVG να θυμάστε ότι το μέγεθος της εικόνας είναι το μέγεθος της σελίδας, αν το πλέγμα σας δεν γεμίζει την σελίδα προσπαθήστε να συρρικνώσετε το μέγεθος της σελίδας. Χρησιμοποιήστε ένα υπάρχων θέμα σαν οδηγό.

## Δημιουργοί

Το Πέντε ή περισσότερα γράφτηκε από τον Róbert Szókovács (szo@appaloosacorp.hu) και τον Szabolcs Bán (shooby@gnome.hu). Αυτό το εγχειρίδιο γράφτηκε από την Emese Kovács (emese@gnome.hu). Για πληροφορίες στο πώς να κάνετε σχόλια, προτάσεις και για να αναφέρετε σφάλματα, παρακαλούμε δείτε το έγγραφο ανατροφοδότησης.

## Άδεια χρήσης

Αυτό το πρόγραμμα είναι ελεύθερο λογισμικό. Μπορείτε να το αναδιανέμετε ή/και να το τροποποιείτε μέσω των όρων της GNU General Public License όπως αυτή δημοσιεύτηκε από το Free Software Foundation, έκδοση 2, ή (προαιρετικά) οποιαδήποτε νεότερη έκδοση.

Το πρόγραμμα αυτό διανέμεται με την ελπίδα ότι θα αποδειχθεί χρήσιμο, παρόλα αυτά ΧΩΡΙΣ ΚΑΜΙΑ ΕΓΓΥΗΣΗ — χωρίς ούτε και την σιωπηρή εγγύηση ΕΜΠΟΡΕΥΣΙΜΟΤΗΤΑΣ ή ΚΑΤΑΛΛΗΛΟΤΗΤΑΣ ΓΙΑ ΕΙΔΙΚΟ ΣΚΟΠΟ. Για περισσότερες λεπτομέρειες ανατρέξτε στη Γενική ‘Αδεια Δημόσιας Χρήσης GNU (GPL).

Ένα αντίγραφο της Γενικής Δημόσιας Άδειας Χρήσης (GNU General Public License) συμπεριλαμβάνεται ως παράρτημα στον Οδηγό Χρηστών GNOME . Μπορείτε επίσης να αποκτήσετε ένα αντίγραφο της Γενικής Δημόσιας Άδειας Χρήσης (GNU General Public License) από το Free Software Foundation επισκεπτόμενοι την ιστοσελίδα τους ή γράφωντας τους στο

     Free Software Foundation, Inc. 59 Temple Place - Suite 330 Boston, MA02111-1307USA