# Uputstvo za Gnom Sudoku

## Uvod

Sudoku je program za pravljenje i igranje popularnih Sudoku logičkih slagalica (poznatih i kao Postavljanje brojeva).

Pravila igre Sudoku su veoma jednostavna. Da biste rešili slagalicu, morate popuniti svaki kvadrat sa brojem između 1 i 9 tako da svaki red, kolona i 3x3 kvadrati sadrže sve brojeve od 1 do 9. Drugim rečima, morate popuniti svaki kvadrat tako da se u nijednom redu, koloni i 3x3 kvadratu ne ponavlja isti broj.

Ova dva načina gledanja na slagalicu su i dva glavna principa kako igrači rešavaju Sudoku. U jednu ruku, treba misliti „Kako da postavim sve brojeve u 3x3 kvadrat?“. U drugu ruku, treba misliti „Koji broj da stavim u ovaj kvadrat tako da se on ne ponavlja u ovom redu, koloni i 3x3 kvadratu?“

Uprkos jednostavnosti igre, Sudoku slagalice mogu mnogo da varijaju po težini. Sudoku vam omogućuje da odaberete težinu slagalice koju želite da igrate. Podrazumevano, program će početi sa lakim slagalicama i postepeno povećavati težinu slagalica dok vi napredujete.

## Početak igre

### Da pokrenete Sudoku

Možete pokrenuti Sudoku na sledeće načine:

Meni Programi

- Odaberite Igre Gnom Sudoku.

Komandna linija

- Da biste pokrenuli Sudoku iz komandne linije, otkucajte sledeću komandu i pritisnite Enter:

  `gnome-sudoku`

### Kada pokrenete Sudoku

Kada prvi put pokrenete Sudoku, videćete ekran za odabir slagalice na kome možete odabrati težinu slagalice koju želite da igrate. Ako ste već igrali i imate nedovršenih slagalica, i njih isto možete odabrati sa ovog ekrana.

Na ekranu za odabir slagalice se prikazuje težina slagalica. Boja okvira oko slagalice odgovara njenoj težini. Tamno crvena slagalica je npr. teža od svetlo crvene slagalice.

Duplim klikom na slagalicu započinjete da je igrate.

#### Početak Sudoka

Početak Sudoka; odabiranje nivoa težine.

U svakom trenutku možete promeniti slagalicu na dugme Novo. Ovim ćete se vratiti na ekran za odabir slagalice, gde možete odabrati bilo koju slagalicu koju želite.

## Osnove igre

Da biste igrali igru, počnite da popunjavate brojeve 1-9 u kvadrate tako da se u nijednom redu, koloni i 3x3 kvadratu ne pojavljuje dva puta isti broj.

Brojeve možete popunjavati tastaturom ili mišem.

Tastatura

- Koristite tastere sa strelicama ili miša da biste izabrali kvadrat koji želite da popunite. Onda otkucajte broj koji želite da stavite u kvadrat. Pritiskanjem tastera Backspace uklanjate upisani broj.

Miš

- Kliknite na kvadrat da biste ga izabrali, onda kliknite na sredinu kvadrata da biste dobili dugmad sa brojevima od 1 do 9. Kliknite zatim na broj da biste ga izabrali, ili dugme Očisti da uklonite broj iz kvadrat. Možete takođe kliknuti duplim klikom na kvadrat da biste dobili dugmad sa brojevima.

Ako unesete broj koji već postoji u istom redu, koloni ili u istom 3x3 kvadratu, svi ti brojevi će biti istaknuti crvenom bojom.

#### Isticanje grešaka

Nedozvoljen potez će biti istaknut crvenom.

## Čuvanje i nastavljanje igara

Sudoku slagalice se automatski čuvaju svakih pet minuta i kad god promenite igre ili zatvorite program.

### Nastavljanje stare igre

Nastavljanje stare igre sa ekrana za odabir slagalice.

Kad god pokrenete Sudoku ili kliknete dugme Novo, vaše sačuvane igre će biti prikazane na ekranu za odabir slagalice. Videćete minijaturnu sliku snimljene slagalice, datum kad ste je poslednji put igrali i koliko ste je dugo igrali. Duplim klikom je ponovo otvarate.

Da biste prestali da igrate jednu igru i započeli drugu, samo odaberite Novo i počnite novu igru.

## Mogućnosti

Gnom Sudoku nudi brojne mogućnosti koje vam pomažu da rešavate slagalice.

Beleške

- Beleške ili oznake olovkom vam omogućavaju da imate savete za svaki kvadrat. Mnogi igrači koriste beleške da prate vrednosti koje se mogu upisati u kvadrat.

Saveti i automatsko popunjavanje

- Možete koristiti savete i automatsko popunjavanje da bi vam Gnom Sudoku rekao moguće vrednosti za kvadrat ili da bi automatski popunio vrednost kvadrata za vas.

Isticanje

- U režimu sa isticanjem, trenutni red, kolona i 3x3 kvadrat su istaknuti drugim bojama da biste lakše pregledali tablu.

Lokatori

- Lokatori omogućavaju lakše igranje metodom pokušaja i greške. Kada pratite skup poteza, brojevi koje unosite su prikazani posebnim bojama da bi se razdvojili potezi odigrane pre i posle praćenja.

### Hvatanje beleški

Da biste pisali beleške (poznate i kao „oznake olovkom“) u kvadratu, prvo odaberite kvadrat sa tastaturom ili mišem. Onda, uradite jedno od sledećeg:

- Kliknite na gornju oblast kvadrata (oblast je istaknuta u kvadratu kada pomerite miša iznad označenog kvadrata).

- Pritisnite N

Ovim će se prikazati polje u koje možete uneti beleške. Pritisnite Return kada ste završili sa uređivanjem beleške.

Takođe možete hvatati beleške u donjem delu kvadrata tako što kliknete na donji deo kvadrata ili tako što pritisnete M. Ipak, ovaj deo se koristi kada zatražite savet, tako da ne bi trebalo da koristite ovu oblast za vaše beleške ako takođe nameravate da koristite savete.

You can clear the notes at the top of the square by typing Alt-N and at the bottom of the square by typing Alt-M.

You can add a number to the notes at the top of the square by typing Ctrl-1 through Ctrl-9 and remove a number from the notes by typing Alt-1 through Alt-9.

### Saveti i automatsko popunjavanje

Mogućnosti Savet i Popuna rade tako što ispituju logične mogućnosti gledajući trenutno stanje na tabli. Oni ne rade gledajući rešenje. Ako ste ranije napravili grešku, ove mogućnosti mogu da popune kvadrat sa pogrešnom vrednošću ili daju pogrešan savet.

#### Saveti

Gnom Sudoku će vam davati savete prema trenutnom stanju na tabli. Savet možete zatražiti za trenutno označeni kvadrat klikom na dugme Savet, odabirajući Alati Savet ili kucajući Control-H. Ovim će se donji deo kvadrata popuniti sa mogućim vrednostima.

##### Saveti

Kada kliknete na Savet, moguće vrednosti su prikazane u donjem delu kvadrata.

Ako želite da uklonite ili izmenite savet, možete urediti tekst klikom na donji deo kvadrata.

Za veoma teške slagalice, možete odabrati da vam Sudoku prikazuje moguće vrednosti za sve kvadrate. Da biste uključili ovaj režim, uključite Alati Uvek prikaži savet. Primetite da ovo može od lakih slagalica napraviti još lakše slagalice, pa koristite ovo umereno.

##### Sudoku u režimu „Uvek prikaži savet“

Teška slagalica sa uključenim režimom „Uvek prikaži savet“.

#### Popuna kvadrata

Da biste automatski popunili kvadrat koji ima samo jednu moguću vrednost, možete kliknuti na dugme Popuni, odabrati Alati Popuni, ili otkucati Control-F. Ovo je korisno kada ste, na primer, popunili 8 ili 9 kvadrata u redu i želite da brzo popunite preostali kvadrat.

Ako u kvadrat može da se upiše više od jedne moguće vrednosti, ništa se neće desiti.

#### Popuni sve kvadrate

Možete automatski popuniti sve kvadrate koji u datom trenutku logički imaju samo jednu moguću vrednost. Da biste to postigli, odaberite Alati Popuni sve kvadrate, ili otkucajte Control-A.

Ovu mogućnost treba da koristite samo kao pomoć kada ste se gadno zaglavili na teškoj slagalici. Ako ovu mogućnost koristite na lakoj slagalici, možete je celu rešiti jednim klikom, što dovodi do jako dosadne igre!

### Isticanje

Možete uključiti isticanje da automatski boji trenutni red, kolonu ili 3x3 kvadrat u različitim bojama. Ovim možete lakše da prepoznate vrednosti koje ne mogu da se upišu u trenutni kvadrat. Uključivanje i isključivanje isticanja se radi sa:

- Klikom na dugme Isticanje

- Pregled Isticanje

#### Sudoku sa isticanjem

Sa isticanjem možete lakše da pregledate redove, kolone i 3x3 kvadrate.

### Lokatori

Lokatore možete koristiti da pratite više poteza istovremeno. Praćeni potezi će biti uneseni različitim bojama da bi se vizuelno razlikovali. Takođe možete izbrisati sve praćene poteze odjednom. Ovo je naročito korisno za rešavanje teških slagalica metodom pokušaja i greške.

Neki sudoku igrači veruju da nikad sudoku slagalica ne treba da se rešava metodom pokušaja i greške. Ovi igrači ne treba da koriste ovu mogućnost.

Sučelje lokatora možete uključiti i isključiti na sledeći način:

- Alati Prati dodavanje

- Kliknite Prati dodavanje

Ovim ćete dobiti spisak lokatora na desnoj strani trenutne igre. Napravite novi lokator klikom na dugme Dodaj lokator. Od tog vremena, svaki broj koji unesete će biti deo označenog lokatora.

Možete očistiti sve vrednosti koje su deo lokatora tako što odaberete lokator sa spiska i kliknete na dugme Očisti lokator. Možete očistiti i sve vrednosti koje nisu deo lokatora klikom na Očisti ostale.

## Štampanje Sudoka

Gnom Sudoku može za vas da štampa igre tako da možete da ih igrate na papiru. Ovo je korisno kada treba da napustite računar, a hoćete da dovršite započetu igru ili ako želite da odštampate gomilu slagalica za kasnije.

Da biste odštampali slagalicu koju trenutno igrate, kliknite na dugme Štampaj ili odaberite Igra Štampaj. I brojevi koje ste do tad popunili će biti odštampani.

Da odštampate praznu slagalicu, odaberite Igra Odštampaj više slagalica.

Videćete dijalog za štampu koji vam omogućuje da odaberete koliko igri želite da odštampate i koliko igara želite da bude odštampano po strani (igre će biti manje što ih više stavite na jednoj strani).

Takođe možete odabrati i opseg težina koje želite da igre budu. Igre će biti odštampane po redosledu težine od najlakših ka najtežim.

Da biste napravili mini sudoku knjigu sa 25 strana, možete odabrati štampanje 100 sudoka, sa 4 sudoka po strani, sa težinom igara u opsegu od lakih do teških.

### Štampanje mini sudoku knjige iz Sudoku programa.

Ovo će odštampati 25 strana sa 4 sudoka po strani.

Podrazumevano, Sudoku neće štampati igre koje ste već odigrali. Ako štampate igre za prijatelja ili ako vam je svejedno što igrate iste igre ponovo, možete da štiklirate Uključi igre koje si već igrao u listi za štampu.

Takođe možete ručno odabrati igre koje želite da odštampate proširujući Spisak igara i označavajući više slagalica sa spiska.

## Poznate greške i ograničenja

### Ograničene statistike slagalica

Gnom Sudoku rangira slagalice po broju kvadrata koji se odmah mogu popuniti. Prozorče sa statistikama slagalice prikazuje ukupnu ocenu i daje vam tri podatka:

- Broj kvadrata koji se mogu popuniti eliminacijom, počevši od prazne mreže (tj. u ovom kvadratu može da bude samo 2, pa mora biti 2 u njemu).

- Broj kvadrata koji se mogu popuniti popunjavanjem, počevši od prazne mreže (tj. samo jedan kvadrat u ovom redu može biti 2, pa mora biti 2 u njemu).

- Broj pokušaja u rešavanju slagalice koje je računar morao da pogreši koristeći metodu pokušaja i greške, ili „pogađanja“ da bi se slagalica rešila.

Mnogi korisnici su uznemireni činjenicom da računar koristi metodu pokušaja i greške, naročito kada se zna da sudoku majstori kažu da to nikad ne bi trebalo da se koristi da bi se slagalica rešila. Postoje brojni drugi algoritmi koji se mogu implementirati koji pomažu računaru da reši sudoku, kao što su swordfish i X-wings obrasci.

Trenutno, Sudoku koristi samo dva algoritma opisana iznad, kao i metodu pokušaja i greške. Kada prozorče sa statistikama kaže da Sudoku programu treba da koristi metodu pokušaja i greške X puta, to ne znači da i čovek mora da koristi ove metodu da bi rešio slagalicu.

## O programu Sudoku

Sudoku je napisao Tom Hinkle (tmhinkle@gmail.com). Sudoku je sada deo Gnom igara.

Da biste prijavili greške ili dali predlog u vezi ovog programa ili njegovog uputstva, pratite smernice iz dokumenta.

Ovaj program je slobodan softver; možete ga raspodeljivati i/ili ga menjati pod uslovima GNU Opšte Javne Licence (GNU GPL) kako je objavljuje Zadužbina za Slobodni Softver (FSF); bilo verzije 2 te Licence, bilo (po vašem nahođenju) bilo koje novije verzije.